Kabir Singh Box Office Collection Day 9: शाहिद कपूर की फिल्म ने बॉक्स ऑफिस पर जमाया कब्जा, कमाए इतने करोड़ रुपये  
शाहिद कपूर की फिल्म 'कबीर सिंह' ने किया शानदार प्रदर्शन
फिल्म 'कबीर सिंह' ने रिलीज के दूसरे शनिवार तोड़ा रिकॉर्ड
दूसरी बड़ी फिल्मों के रिकॉर्ड तोड़कर 'कबीर सिंह' बढ़ी आगे
शाहिद कपूर  (Shahid Kapoor) और कियारा  अडवाणी (Kiara Advani) की फिल्म  'कबीर सिंह' (Kabir Singh) को समीक्षकों से ज्यादा अच्छे रिव्यू नहीं मिले थे. लेकिन फिल्म ने कमाई के जरिए साल की दूसरी बड़ी फिल्मों को बखूबी रूप से पीछे छोड़ा है. शाहिद कपूर (Shahid Kapoor) की फिल्म 'कबीर सिंह' ने पहले दिन 20.21 करोड़ रुपये, दूसरे दिन 22 करोड़ रुपये, तीसरे दिन 27 करोड़ रुपये, चौथे दिन 17 करोड़ रुपये, पांचवें दिन 16 करोड़ रुपये, छठे दिन 16 करोड़ रुपये, सातवें दिन 15 करोड़ और आठवें दिन करीब 15 करोड़ कमाए. बॉक्स ऑफिस पर अपना कब्जा जमाने वाली कबीर सिंह को हाल ही में रिलीज हुई आयुष्मान खुराना की  'आर्टिकल 15' भी कोई फर्क नहीं पड़ा है. 
बता दें  शाहिद कपूर (Shahid Kapoor) और कियारा आडवाणी (Kiara Advani) की मूवी 'कबीर सिंह' साउथ की ब्लॉकबास्टर फिल्म 'अर्जुन रेड्डी' (Arjun Reddy) का हिंदी रीमेक है. हिंदी में बनाई गई इस फिल्म को भी संदीप रेड्डी वांगा (Sandip Reddy Vanga) ने  ही निर्देशित किया है. शाहिद कपूर (Shahid Kapoor) की फिल्म 'कबीर सिंह' (Kabir Singh) में फैन्स उनकी परफॉर्मेंस की जमकर तारीफ कर रहे हैं तो वहीं कुछ लोग इसका विरोध भी कर रहे हैं. इस फिल्म ने शाहिद ने सिरफिरे आशिक का किरदार निभाया है, जो प्यार में टूटने के बाद खुद को ड्रग्स और दारू के नशे में बर्बाद कर लेता है.